অলি রবিনসন: পুরনো বর্ণবাদী টুইটের কারণে এক ম্যাচ খেলেই নিষিদ্ধ ইংলিশ ক্রিকেটার
৮-৯ বছর আগে দেয়া বর্ণবাদী ও লিঙ্গ বৈষম্যমূলক টুইট নিয়ে চলমান তদন্তের কারণে আন্তর্জাতিক ক্রিকেট থেকে আপাতত বরখাস্ত করা হয়েছে ইংল্যান্ডের হয়ে মাত্র একটি টেস্ট খেলা অলি রবিনসনকে।
নিউজিল্যান্ডের সাথে মাত্রই লর্ডসে একটি টেস্ট খেলে শেষ করলো ইংল্যান্ড, যেখানে অভিষেক হওয়া অলি রবিনসনের বেশ কিছু পুরোনো টুইট সামনে আসে।
২০১২ এবং ২০১৩ সালে করা হয় এই টুইটগুলো।
তাৎক্ষণিকভাবে দ্বিতীয় টেস্টের দল থেকে বাদ দেয়া হয় রবিনসনকে। রবিবার জাতীয় দলের ক্যাম্প ছেড়ে কাউন্টি দল সাসেক্সে যোগ দেয়ার কথা তার।
এই টুইটগুলো ১৮ ও ১৯ বছর বয়সে করেন অলি রবিনসন। বুধবার বিকালে এসব টুইট সামনে আসে যখন তখন রবিনসন মাঠে।
সেদিন খেলা শেষেই এসব টুইট নিয়ে বলেন যে তিনি লজ্জিত ও বিব্রত।
"আমি খুবই দুঃখিত, আমি আজ শিক্ষা পেয়েছি। এটা নিশ্চিত করে বলতে চাই আমি বর্ণবাদী বা লিঙ্গ বৈষম্যবাদী নই।"
রোববার ম্যাচ শেষ হওয়ার পর ইংল্যান্ডের অধিনায়ক জো রুট বলেন, টুইটগুলো কোনমতেই গ্রহণযোগ্য না।
জুয়ার জন্য তথ্য পাচারের অভিযোগে ৮ বছরের জন্য নিষিদ্ধ ক্রিকেটার হিথ স্ট্রিক
ক্রিকেট বুকি দীপক আগরওয়াল সম্পর্কে যা জানা যায়
পাঁচ বছরের জন্য নিষিদ্ধ ক্রিকেটার শাহাদাত হোসেন
বিবিসি টেস্ট ম্যাচ স্পেশালে জো রুট বলেন, অলি অনেক বড় ভুল করে ফেলেছে।
"সে ড্রেসিংরুম ও পুরো বিশ্বের কাছে ক্ষমা চেয়েছে এবং সে এখন অনুশোচনায় ভুগছে।"
এই ম্যাচে দুই ইনিংস মিলিয়ে ১০১ রান দিয়ে সাত উইকেট নিয়েছেন অলি রবিনসন, একবার ব্যাট করার সুযোগ পয়ে ৪২ রানও করেন।
ইংল্যান্ডের সাবেক অধিনায়ক বলেন, অলির এখন কাজ এখান থেকে গিয়ে শেখা এবং আসলেই শিক্ষিত হয়ে আরো ভালো মানুষ হওয়ার চেষ্টা করা।
তবে মাইকেল ভন আশা করছেন মাঠের ক্রিকেটে অলি ফিরবেন। তাকে টেস্ট ম্যাচ প্লেয়ার বলছেন ভন।
"সে অবশ্যই মাঠে ফিরবে।"
যেদিন অলির পুরোনো টুইটগুলো সামাজিক যোগাযোগ মাধ্যমে ছড়িয়ে পড়ে, সেদিনই ইংল্যান্ড ও নিউজিল্যান্ডের ক্রিকেটাররা বৈষম্যবিরোধী নানা বার্তা নিয়ে মাঠে একাত্ব হন।
জো রুট বলেন, "খেলার সাথে জড়িত সবার জন্যই এটি একটি শিক্ষা। সমাজ ও আমাদের খেলায় মানুষের ব্যবহার কেমন হওয়া উচিৎ সেটা নিয়ে আরো অনেক জানার আছে আরো অনেক শেখার আছে।"
"আমরা আরো ভালো ভালো কাজ করা শুরু করেছি এবং এটা চালিয়ে যাবো। আমরা এই খেলাটির জন্যই কাজ করছি এবং এই খেলাটির বৈচিত্র্য ধরে রাখতে চাই।"
ইংল্যান্ড ও ওয়েলস ক্রিকেট বোর্ড এখন এটা খোঁজ নিচ্ছে যে রবিনসন এই টুইটগুলো দেয়ার সময় চুক্তিবদ্ধ ছিলেন কি না। এই সময়ে রবিনসন কেন্ট থেকে ইয়র্কশায়ার কাউন্টিতে যোগ দেন।
যদি চুক্তি না থাকে তাহলে ইংল্যান্ড ক্রিকেট বোর্ড এই তদন্ত চালাবে।
আর যদি রবিনসনের তখন কাউন্টি চুক্তি থাকে সেক্ষেত্রে ইংল্যান্ড ক্রিকেট বোর্ড থেকে পৃথক একটি কমিটি এই তদন্ত চালাবে।

৮-৯ বছর আগে দেয়া বর্ণবাদী ও লিঙ্গ বৈষম্যমূলক টুইট নিয়ে চলমান তদন্তের কারণে আন্তর্জাতিক ক্রিকেট থেকে আপাতত বরখাস্ত করা হয়েছে ইংল্যান্ডের হয়ে মাত্র একটি টেস্ট খেলা অলি রবিনসনকে।